L 234/12
FI
Euroopan unionin virallinen lehti
22.9.2023
(62)
Vaihtoehtoisten polttoaineiden teknologioiden kehittäminen on tärkeää myös rautateillä, joiden osalta jonkin rataosuuden suora sähköistäminen ei välttämättä ole mahdollista esimerkiksi palvelun kustannustehokkuuteen liittyvistä syistä.
On saatavilla erilaisia teknologioita, joiden avulla rautatieliikenteessä voidaan siirtyä pois dieseljunista, kuten suora sähköistäminen, akkukäyttöiset junat ja vetyratkaisut.
Näiden teknologioiden kehittäminen edellyttää sopivan lataus- ja tankkausinfrastruktuurin käyttöönottoa jäsenvaltioissa.
(63)
Jäsenvaltioiden olisi hyödynnettävä sääntelyyn perustuvia ja muita kannustimia ja toimenpiteitä, jotta ne voivat saavuttaa pakolliset tavoitteet ja panna täytäntöön kansalliset toimintakehyksensä, tiiviissä yhteistyössä yksityisen sektorin toimijoiden kanssa, joilla olisi oltava keskeinen rooli tuettaessa vaihtoehtoisten polttoaineiden infrastruktuurin kehittämistä.
(64)
Euroopan parlamentin ja neuvoston direktiivin 2009/33/EY (18) nojalla julkisissa hankinnoissa on varattu kansallinen vähimmäisosuus puhtaille linja-autoille ja päästöttömille linja-autoille, kun puhtaat linja-autot käyttävät tässä asetuksessa määriteltyjä vaihtoehtoisia polttoaineita.
Koska yhä useammat julkisen liikenteen viranomaiset ja liikenteenharjoittajat siirtyvät käyttämään puhtaita linja-autoja ja päästöttömiä linja-autoja näiden pakollisten tavoitteiden saavuttamiseksi, on tärkeää, että jäsenvaltiot sisällyttävät linja-autojen tarvittavan lataus- ja tankkausinf­ rastruktuurin kohdennetun edistämisen ja kehittämisen keskeiseksi osatekijäksi kansallisissa toimintakehyksissään.
On myös tärkeää, että jäsenvaltiot ottavat käyttöön ja ylläpitävät asianmukaisia välineitä edistääkseen linja-autojen lataus- ja tankkausinfrastruktuurin käyttöönottoa myös suljettujen kalustokokonaisuuksien osalta, erityisesti paikallistason puhtaita linja-autoja ja päästöttömiä linja-autoja varten.
(65)
Koska moottoriajoneuvoille tarkoitettuja eri polttoainelajeja on yhä enemmän ja kansalaisten liikkuvuus maanteillä eri puolilla unionia edelleen lisääntyy, on tarpeen antaa kuluttajille selkeää ja helppotajuista tietoa tankkausasemilla saatavilla olevista polttoaineista ja siitä, miten eri polttoaineet tai unionin markkinoilla olevat latauspisteet sopivat heidän ajoneuvoihinsa.
(66)
Se, että eri polttoaineiden hintaa koskevat tiedot ovat yksinkertaiset ja helposti vertailtavissa, olisi tärkeää kuluttajille, jotta he voivat paremmin arvioida markkinoilla saatavilla olevien eri polttoaineiden suhteellisia kustannuksia.
Sen vuoksi kaikilla asiaankuuluvilla tankkausasemilla olisi esitettävä tiedotustarkoituksessa tiettyjen vaihtoehtoisten polttoaineiden ja tavanomaisten polttoaineiden yksikköhintojen vertailu, joka ilmaistaan polttoaineen hintana 100:aa kilometriä kohti.
Kuluttajille olisi tehtävä selväksi, että tällaiset vertailut koskevat jäsenvaltion polttoaineiden keskihintoja, jotka saattavat poiketa asianomaisella tankkausasemalla perittävistä todellisista hinnoista.
Komission olisi lisäksi tarvittaessa tarkasteltava uudelleen Euroopan parlamentin ja neuvoston direktiiviä 1999/94/EY (19), jotta voidaan varmistaa, että mainitussa direktiivissä säädetyissä, kuluttajille uusien henkilöautojen markkinoinnin yhteydessä annettavissa polttoainetaloutta ja hiilidioksidipäästöjä koskevissa tiedoissa otetaan huomioon vaihtoehtoisiin polttoaineisiin siirtymiseen liittyvä kehitys ja heijastellaan sitä.
(67)
On tarpeen antaa kuluttajille riittävästi tietoa tämän asetuksen soveltamisalaan kuuluvien vaihtoehtoisten polttoaineiden yleisesti saatavilla olevien lataus- ja tankkauspisteiden maantieteellisestä sijainnista ja ominaisuuksista sekä niissä tarjotuista palveluista.
Sen vuoksi jäsenvaltioiden olisi varmistettava, että yleisesti saatavilla olevien lataus- ja tankkauspisteiden ylläpitäjät tai omistajat asettavat saataville asiaan liittyvää staattista dataa ja dynaamista dataa.
Datatyyppejä koskevat vaatimukset lataukseen ja tankkaukseen liittyvän olennaisen datan saatavuuden ja datan käytettävyyden osalta olisi vahvistettava hyödyntäen vuonna 2022 toteutetun vaihtoehtoisten polttoaineiden lataus- ja tankkauspisteisiin liittyvää datankeruuta ja sähköisen liikenteen toimijoihin liittyviä yksilöllisiä tunnistekoodeja koskevan IDACS-ohjelman tukitoimen tuloksia.
(68)
Tässä asetuksessa käsitellään datatyyppejä, jotka ovat tarpeen kilpailtujen ja avointen markkinoiden toiminnan kannalta sekä oleellisia loppukäyttäjille, jotta nämä voivat tehdä lataus- ja tankkauskerroistaan tietoon perustuvia päätöksiä, myös asianomaisten markkinatoimijoiden kehittämien laadukkaiden tietopalvelujen kautta.
Tässä direktiivissä vahvistettuja datatyyppejä koskevia vaatimuksia olisi sovellettava ainoastaan koneellisesti luettavassa digitaalisessa muodossa saatavilla olevaan dataan.
(18) Euroopan parlamentin ja neuvoston direktiivi 2009/33/EY, annettu 23 päivänä huhtikuuta 2009, puhtaiden tieliikenteen moottoriajo­ neuvojen edistämisestä vähäpäästöisen liikkuvuuden tukemiseksi (EUVL L 120, 15.5.2009, s. 5).
(19) Euroopan parlamentin ja neuvoston direktiivi 1999/94/EY, annettu 13 päivänä joulukuuta 1999, kuluttajien mahdollisuudesta saada uusien henkilöautojen markkinoinnin yhteydessä polttoainetaloutta ja hiilidioksidipäästöjä koskevia tietoja (EYVL L 12, 18.1.2000, s. 16).